OSNOVNA ŠKOLA IVANA MAŽURANIĆA

S.S.KRAJČEVIĆA 2

32 100 VINKOVCI

IZVJEŠĆE O PROVEDENOM NATJEČAJU VIJEĆA UČENIKA

„ZASTAVA I LOGO ŠKOLE“

 Vijeće je učenika u ovogodišnjem programu rada kao jednu od planiranih aktivnosti uvrstilo i natječaj kojim bi se među radovima učenika odabrali prijedlozi za zastavu i logo škole.

Natječaj je trajao 12.-29. Listopada, a prosudbeno povjerenstvo u sastavu: KLata Korica-Božić, Robert Kovačević i Mirela Klarić je 2.-6. studenoga pregledavalo pristigle radove te 6. studenoga donijelo konačnu odluku.

Od 95 pristiglih radova njih 23 je ušlo u uži izbor. Kao najbolji prijedlozi za logo škole odabrani su radovi Laure Božić (7.a) i Lane Lukadinović (7.c) koje će kombinacijom elemenata svojih prijedloga izraditi logo škole.

Znak se sastoji od velikih slova OŠ koja se prožimaju, slovo Š ima oblik vrpce na kojoj je ispisano ime škole te godina nastanka. U središnjem dijelu loga (koji je uokviren isprepletenim slovima OŠ) nalazi se otvorena knjiga kao simbol učenja i škole te pero koje simbolizira književnika Ivana Mažuranića. Na knjizi je žuti romb kao simbol sa zastave grada Vinkovaca. Logo je plave i žute boje koje predstavljaju Bosut pored kojeg je prva zgrada OŠ Ivana Mažuranića sagrađena (plava) te grad Vinkovce (žuta).

Zastava škole koristit će isti logo, ali u bojama crvenoj, bijeloj i plavoj koje su i na zastavi Republike Hrvatske. Uz logo, na zastavi će se škole nalaziti i šest žutih rombova koji predstavljaju Vinkovce i drugi naziv naše škole – 6. osnovna škola.

Svi učenici koji su sudjelovali u natječaju dobit će zahvalnice,a najbolje autorice bit će simbolično nagrađene.

Voditeljica Vijeća učenika:

Mirela Klarić